Γάιος Τερέντιος Τούλιος Γεμίνος

Ο Γάιος Τερέντιος Τούλλιος Γεμίνος, λατιν.: Gaius Terentius Tullius Geminus, ήταν Ρωμαίος συγκλητικός της πρώιμης Ρωμαϊκής Αυτοκρατορίας, ο οποίος άκμασε υπό τη βασιλεία του Κλαύδιου. Διετέλεσε αντικαταστάτης ύπατος στο υπατικό διάστημα (nundinium) του Σεπτεμβρίου-Δεκεμβρίου 46 ως συνάδελφος του Mάρκου Ιούνιου Σιλανού.  Δεν είναι σαφές εάν ένας ποιητής ονόματι Τούλλιος Γεμίνος, του οποίου τα ποιήματα περιλαμβάνονται στην Παλατινή Ανθολογία, είναι ο ίδιος άνθρωπος. 

Αν και ο Στίβεν Ράτλητζ χρονολογεί την έναρξη της συγκλητικής του σταδιοδρομίας στη βασιλεία του Τιβέριου,  το παλαιότερο μαρτυρημένο γεγονός στη ζωή του Γεμίνου είναι η θητεία του ως υπάτου. Αναφέρεται ως κυβερνήτης της Μοισίας τη δεκαετία του '50. Ένα αντίγραφο μίας επιστολής, που έγραψε στους κατοίκους της Ιστρίας, στην οποία υποστήριζε τα δικαιώματά τους στις εκβολές του Δούναβη, διασώθηκε σε ένα σύνολο επιγραφών γνωστό ως Οροθεσία Λαβέριου Μαξίμου.  Ο Γεμίνος εμφανίζεται στα Χρονικά του Τάκιτου, ως διώκτης του Αύλου Δίδιου Γάλλου Φαβρίκιου Βειέντωνα, κατόπιν εντολής του Αυτοκράτορα Νέρωνα, για την υποτιθέμενη συγγραφή μίας συλλογής ειρωνικών επιθέσεων κατά συγκλητικών και αρχιερέων, που ονομάζονταν "codicilis". Ο Βειέντων κρίθηκε ένοχος, εξορίστηκε από την Ιταλία και αντίγραφα των φυλλαδίων κάηκαν. 

 Αναφορές 

Κατηγορία:Ύπατοι της Ρωμαϊκής Αυτοκρατορίας